CELEX: 31988R3994
Language: el
Date: 1988-12-21 00:00:00
Title: Κανονισμός (ΕΟΚ) αριθ. 3994/88 της Επιτροπής της 21ης Δεκεμβρίου 1988 που τροποποιεί τον κανονισμό (ΕΟΚ) αριθ. 890/78 της Επιτροπής περί λεπτομερειών πιστοποίησης του λυκίσκου

Avis juridique important

|

31988R3994

Κανονισμός (ΕΟΚ) αριθ. 3994/88 της Επιτροπής της 21ης Δεκεμβρίου 1988 που τροποποιεί τον κανονισμό (ΕΟΚ) αριθ. 890/78 της Επιτροπής περί λεπτομερειών πιστοποίησης του λυκίσκου  

Επίσημη Εφημερίδα αριθ. L 354 της 22/12/1988 σ. 0024 - 0024 Φινλανδική ειδική έκδοση: Κεφάλαιο 3 τόμος 28 σ. 0037  Σουηδική ειδική έκδοση: Κεφάλαιο 3 τόμος 28 σ. 0037 

ΚΑΝΟΝΙΣΜΟΣ ( ΕΟΚ ) αριθ . 3994/88 ΤΗΣ ΕΠΙΤΡΟΠΗΣ  της 21ης Δεκεμβρίου 1988  που τροποποιεί τον κανονισμό ( ΕΟΚ ) αριθ . 890/78 της Επιτροπής περί των λεπτομερειών πιστοποιήσεως του λυκίσκου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3998/87 της Επιτροπής ( 2 ), και ιδίως το άρθρο 2 παράγραφος 5,  Εκτιμώντας :  ότι σύμφωνα με τον κανονισμό ( ΕΟΚ ) αριθ . 890/78 της Επιτροπής ( 3 ), όπως τροποποιήθηκε τελευταία από τον κανονισμό (ΕΟΚ ) αριθ . 3589/85 ( 4 ), το πιστοποιητικό που αναφέρεται στο άρθρο 5 του κανονισμού ( ΕΟΚ ) αριθ . 1784/77 του Συμβουλίου της 19ης Ιουλίου  1977 σχετικά με την πιστοποίηση του λυκίσκου ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 2039/85 ( 6 ), μπορεί να χορηγηθεί μόνο για τον λυκίσκο που ανταποκρίνεται στον ορισμό που αναφέρεται στο άρθρο 1 του κανονισμού ( ΕΟΚ ) αριθ .  1696/71 και στις ελάχιστες απαιτήσεις εμπορίας που καθορίζονται στο παράρτημα Ι του κανονισμού ( ΕΟΚ ) αριθ . 890/78 -  ότι η πείρα έχει δείξει ότι είναι αδύνατον να αποκλεισθεί η παρουσία στα δείγματα κόκκων άλλων ποικιλιών λυκίσκου - ότι το γεγονός αυτό δεν επηρεάζει τα χαρακτηριστικά του προϊόντος που πρέπει να πιστοποιηθεί - ότι κατά συνέπεια, είναι σκόπιμο να  επιτραπεί η παρουσία των εν λόγω κόκκων σε πολύ περιορισμένο βαθμό - ότι είναι απαραίτητο να τροποποιηθεί ανάλογα ο κανονισμός ( ΕΟΚ ) αριθ . 890/78 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Στο στοιχείο γ) του παραρτήματος Ι του κανονισμού ( ΕΟΚ ) αριθ . 890/78, στη στήλη "περιγραφή", οι όροι "οι οποίοι γενικά δεν προέρχονται από τους κώνους" αντικαθίστανται από τους ακόλουθους όρους :  "που δεν προέρχονται εν γένει από τους κώνους - μικροί κόκκοι, οι οποίοι προέρχονται από άλλες ποικιλίες λυκίσκου εκτός από εκείνες που πρέπει να πιστοποιηθούν και οι οποίοι δύνανται εντούτοις να συμβάλουν στις αναφερόμενες μέγιστες περιεκτικότητες έως 2  % του βάρους ."  Άρθρο 2   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 21 Δεκεμβρίου 1988 .  Για την Επιτροπή  Frans ANDRIESSEN  Αντιπρόεδρος   ( 1 ) ΕΕ αριθ . L 175 της 4 . 8 . 1971, σ . 1 .  ( 2 ) ΕΕ αριθ . L 377 της 31 . 12 . 1987, σ . 40 .  ( 3 ) ΕΕ αριθ . L 117 της 29 . 4 . 1978, σ . 43 .  ( 4 ) ΕΕ αριθ . L 343 της 20 . 12 . 1985, σ . 19 .  ( 5 ) ΕΕ αριθ . L 200 της 8 . 8 . 1977, σ . 1 .  ( 6 ) ΕΕ αριθ . L 193 της 25 . 7 . 1985, σ . 1 .